Diari Oficial de la Generalitat Valenciana


Sumari del DOGV 9762, del 09-01-2024 (2023/13898)

RESOLUCIÓ de 15 de desembre de 2023, de la sotssecretària de la Conselleria d'Educació, Universitats i Ocupació, per la qual es disposa la publicació del conveni subscrit entre la Generalitat, a través de la Conselleria d'Educació, Universitats i Ocupació, i la Universitat Miguel Hernández d'Elx, per a la realització d'accions formatives dirigides al col·lectiu de persones majors 2023: línia S2605000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9762

Data del DOGV
:   09-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13034


Data del document
:   15-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 15 de desembre de 2023, de la sotssecretària de la Conselleria d'Educació, Universitats i Ocupació, per la qual es disposa la publicació del conveni subscrit entre la Generalitat, a través de la Conselleria d'Educació, Universitats i Ocupació, i la Universitat Miguel Hernández d'Elx, per a la realització d'accions formatives dirigides al col·lectiu de persones majors 2023: línia S2605000. [2023/13417]  
  
La Generalitat, a través de la Consellleria d'Educació, Universitats i Ocupació, i la Universitat Miguel Hernández d'Elx, han subscrit en data 27 de setembre de 2023, prèvia tramitació reglamentària, el conveni de referència.  
En compliment del que s'estableix en l'article 9.3 de la Llei 38/2003, de 17 de novembre, general de subvencions, que estableix que «Les bases reguladores de cada tipus de subvenció es publicaran en el Boletín Oficial del Estado o en el diari oficial corresponent», procedeix la publicació en el Diari Oficial de la Generalitat Valenciana de l'indicat conveni, que ha quedat inscrit en el Registre de Convenis de la Generalitat amb el número 1007/2023 i que figura annex a aquesta resolució.  
València, 15 de desembre de 2023.- La sotssecretària de la Conselleria d'Educació, Universitats i Ocupació: Alida C. Mas Taberner.  
  
  
CONVENI DE COL·LABORACIÓ ENTRE LA GENERALITAT, A TRAVÉS DE LA CONSELLERIA D'EDUCACIÓ, UNIVERSITATS I OCUPACIÓ, I LA UNIVERSITAT MIGUEL HERNÁNDEZ D'ELX (UMH), PER A LA REALITZACIÓ D'ACCIONS FORMATIVES DIRIGIDES AL COL·LECTIU DE PERSONES MAJORS\_2023. Línia: S2605000  
  
Per una part, José Antonio Rovira Jover, conseller d'Educació, Universitats i Ocupació, nomenat per Decret 11/2023, de 19 de juliol, del president de la Generalitat, pel qual es nomena la persona titular d'aquesta conselleria, en nom i representació d'aquesta, en l'exercici d'atribucions que li confereix la Llei 5/1983, de 30 de desembre, del Consell, sobre subscripció de convenis, i expressament facultat per a aquest acte mitjançant l'Acord del Consell de data 12 de juliol de 2023.  
  
I per una altra part, la Universitat Miguel Hernández d'Elx, amb domicili social a l'avinguda de la Universitat, s/n, CP 03915 d'Elx, i en el seu nom i representació, Juan José Ruiz Martínez, rector en virtut del Decret 61/2023, de 28 d'abril, del Consell, pel qual es nomena rector de la Universitat Miguel Hernández d'Elx (DOGV 9586, 02.05.2023) i del Decret 208/2004, de 8 d'octubre, del Consell (DOGV 4861, 13.10.2004), pel qual s'aproven els Estatuts de la Universitat Miguel Hernández d'Elx, modificats pel Decret 105/2012, de 29 de juny, del Consell (DOGV 6808, 02.07.2012).  
  
  
  
EXPOSEN  
  
Des de l'any 1998 la Generalitat, juntament amb universitats de la Comunitat Valenciana, ha col·laborat en la posada en funcionament d'una oferta educativa dirigida al col·lectiu de persones majors, amb la finalitat d'ampliar els seus coneixements i integrar-los en la vida cultural universitària.  
Aquest conveni pretén adaptar l'oferta formativa a la demanda d'aquest col·lectiu, a fi de contribuir a la millora de les capacitats humanes de les persones majors tant des d'un punt de vista de formació acadèmica universitària com de la seua integració i desenvolupament social. Es pretén, amb això, crear un lloc de trobada on l'alumnat compartisca una experiència cultural, a través de diferents matèries, impartides fonamentalment per professat universitari i complementades amb diferents activitats socioculturals.  
Atés que la Generalitat i la Universitat Miguel Hernández d'Elx consideren d'interés comú fomentar la formació acadèmica i social d'aquest col·lectiu de persones majors,  
  
  
ACORDEN  
  
Primer. Objecte  
L'objecte d'aquest conveni és establir la col·laboració entre la Generalitat, a través de la Conselleria d'Educació, Universitats i Ocupació, i la Universitat Miguel Hernández d'Elx (F1984486S), per a promoure la realització d'activitats acadèmiques dirigides al col·lectiu de persones majors, el contingut, l'estructura i el programa de les quals, que es desenvoluparan durant el curs acadèmic 2022-2023, s'especifiquen en l'annex I del present conveni.  
  
Segon. Import i pagament  
Mitjançant el present conveni, es concedeix a la Universitat Miguel Hernández d'Elx una subvenció prevista nominativament en els pressupostos de la Generalitat per a 2023, la concessió directa de la qual queda regulada en els articles 22.2.a de la Llei 38/2003, de 17 de novembre, general de subvencions, i l'article 168.1.a, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb l'article 11.4.a, del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
De conformitat amb això, la Conselleria d'Educació, Universitats i Ocupació col·laborarà amb una aportació màxima de 24.000,00 euros amb càrrec a l'aplicació pressupostària 73.01.55.214.87.5, línia de subvenció S2605000, del programa pressupostari 422.60, Universitat i estudis superiors, prevista en la Llei 9/2022, de 30 de desembre, de pressupostos de la Generalitat per a l'exercici 2023.  
  
La Conselleria d'Educació, Universitats i Ocupació abonarà la quantitat resultant en un únic pagament, mitjançant transferència bancària al compte designat per la Universitat Miguel Hernández d'Elx, després de revisar la documentació establida en l'acord seté com a compte justificatiu i haver determinat aquest import.  
  
  
Tercer. Publicitat de les activitats  
La Universitat Miguel Hernández d'Elx es compromet a fer constar de manera explícita en la publicitat, fullets i altre material divulgatiu que realitze de les activitats subvencionades, que aquestes s'han desenvolupat amb la col·laboració de la Conselleria d'Educació, Universitats i Ocupació.  
  
Quart. Compatibilitat de la subvenció  
La Universitat Miguel Hernández d'Elx podrà obtindre subvencions o ajudes per a la mateixa finalitat, procedents de qualsevol administració o ens públic, sense que en cap cas siguen d'una quantia que, aïlladament o conjuntament, supere el cost total de l'activitat a desenvolupar per la Universitat.  
  
Cinqué. Despeses subvencionables  
Podran ser despeses subvencionables aquelles que, de manera indubtable, responguen a la naturalesa de l'activitat subvencionada, que hagen tingut lloc durant el curs acadèmic 2022-2023, que resulten estrictament necessàries i que s'hagen realitzat i pagat abans de l'1 de novembre de 2023, segons els conceptes següents:  
a) Despeses de personal: retribucions salarials i cost empresarial de Seguretat Social.  
b) Aprovisionaments externs: despeses derivades de l'adquisició de béns i serveis externs de funcionament.  
c) Despeses derivades del manteniment del local i equips.  
d) Despeses inherents a actes, cursos, congressos i publicacions que realitze la Universitat.  
e) Despeses relatives a organització, desplaçament, allotjament i manutenció, derivades de les accions acadèmiques dels programes com ara jornades, seminaris, trobades i programes d'intercanvis.  
  
En cap cas el cost d'adquisició de les despeses subvencionables podrà superar el valor de mercat.  
La Universitat podrà subcontractar, si és el cas, fins a la totalitat de les actuacions del present conveni. En aquest cas, s'hauran de complir les condicions i requisits que s'estableixen en els articles 29 i 31.3 de la Llei 38/2003, de 17 de novembre, general de subvencions.  
La Universitat Miguel Hernández d'Elx no podrà concertar l'execució total o parcial de l'activitat subvencionada amb les persones o entitats relacionades en l'article 29, punt 7, de la Llei 38/2003, de 17 de novembre, general de subvencions.  
No serà subvencionable l'IVA satisfet per l'adquisició de béns o serveis, llevat que forme part del cost de l'activitat a desenvolupar pel beneficiari, no sent susceptible de recuperació o compensació, i així quede recollit en l'emplenament de l'annex II.  
  
Sisé. Obligacions de la universitat  
La Universitat Miguel Hernández d'Elx, amb caràcter previ a la signatura del conveni, haurà d'aportar una declaració responsable de no estar incursa en cap de les prohibicions per a obtindre la condició de beneficiari de subvencions públiques, de conformitat amb el que s'estableix en l'article 13 de la Llei 38/2003, de 17 de novembre, general de subvencions.  
La Universitat Miguel Hernández d'Elx declara que coneix i assumeix les obligacions que l'article 14 de la Llei 38/2003, general de subvencions, i el títol desé de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, imposen als beneficiaris de la subvenció.  
  
Seté. Compte justificatiu  
De conformitat amb l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, el compte justificatiu que presente la Universitat estarà format pels següents documents:  
· Una memòria d'actuació justificativa del compliment de les condicions imposades en la concessió de la subvenció, firmada per un òrgan competent, amb indicació de les activitats realitzades i dels resultats obtinguts. En tot cas, la memòria recollirà el nombre total d'alumnes matriculats en les activitats acadèmiques objecte del present conveni.  
  
· Una relació classificada de les despeses amb identificació del creditor, factures i altres documents de valor probatori equivalent amb validesa en el tràfic jurídic, mercantil o amb eficàcia administrativa, el seu import, data d'emissió i data de pagament (pagament l'acreditació del qual serà objecte del pla de control de la subvenció), amb el format establit en l'annex II.  
· Una relació detallada d'altres ingressos, incloent-hi els propis, o subvencions que hagen finançat l'activitat subvencionada amb indicació de l'import i la seua procedència, segons model establit en l'annex III.  
  
· Una còpia de tota la publicitat, fullets i resta de material divulgatiu que la universitat elabore per a donar a conéixer les activitats finançades pel present conveni, podent donar compliment a l'obligació recollida en l'acord tercer amb la inclusió de la imatge institucional de la conselleria concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions realitzades en mitjans de comunicació.  
  
A l'efecte de la comprovació material de l'efectiva realització de l'activitat prevista en el pla de control vigent, control complementari a la comprovació administrativa del compte justificatiu, la Conselleria d'Educació, Universitats i Ocupació podrà requerir qualsevol altra documentació i els justificants de despesa que estime oportuns i que permeten obtindre evidència raonable sobre l'adequada aplicació de la subvenció. A aquest efecte, les factures o documents de valor probatori equivalent en el tràfic jurídic mercantil o amb eficàcia administrativa, seleccionats entre els integrants de la documentació justificativa relacionada anteriorment, haurien de ser presentats estampillats en els termes de l'article 73 del Reglament de la Llei general de subvencions.   
  
La presentació del compte justificatiu es podrà realitzar de manera telemàtica mitjançant el procediment següent:  
https://www.gva.es/es/inicio/procedimientos'id\_proc=G18494  
Aquesta documentació es podrà annexar en format ZIP, si cal.  
  
Com ja s'ha indicat, queda sotmés el present conveni al pla de control aplicable durant el procediment de concessió i comprovació de la justificació de subvencions atorgades amb càrrec a la dotació pressupostària d'aquest organisme en la línia S2605000, Foment activitats universitàries per a majors, publicat en la pàgina web de la Conselleria.  
  
La Universitat haurà de conservar tots els justificants originals de despesa i pagament durant el període establit per la normativa fiscal, laboral i administrativa.  
  
Huité. Supòsits de minoració de la subvenció  
En el cas que les despeses justificades siguen inferiors a l'aportació prevista per aquest conveni, o de concurrència de l'aportació amb altres ajudes o subvencions, de manera que se supere en conjunt el cost de l'activitat, l'aportació esmentada es minorarà en la quantia corresponent.  
En tot cas, la presentació del compte justificatiu podrà realitzar-se fins al 15 de novembre de 2023.  
No obstant això, la Generalitat podrà ampliar el termini establit en el paràgraf anterior.  
  
Nové. Aplicabilitat de l'article 107 del TFUE  
La subvenció concedida no requereix la notificació prèvia per a la seua autorització a la Comissió Europea, ja que no compleix els requisits de l'apartat 1 de l'article 107 del TFUE, segons el que s'estableix en el Decret 128/2017, de 29 de setembre, del Consell, perquè no suposa per a la Universitat Miguel Hernández d'Elx, un avantatge econòmic que porte aparellada el falsejament de la competència, atés que l'objecte subvencionat no constitueix una activitat econòmica, i no afecta els intercanvis comercials entre estats membres.  
De conformitat amb el que es disposa en l'article 3.4 del ja esmentat Decret 128/2017, no serà obligatòria ni la notificació prèvia per a la seua autorització ni la comunicació a la Comissió Europea del present projecte de subvenció; i se seguirà, per a enllestir el procediment, el que s'estableix en l'article 4, apartat 5 d'aquest decret.  
  
Desé. Òrgan mixt de seguiment i control  
Es crearà un òrgan mixt de seguiment i control de les actuacions del present conveni, integrat per dues persones membres de cadascuna de les parts, nomenades a aquest efecte per la Conselleria d'Educació, Universitats i Ocupació i per la Universitat Miguel Hernández d'Elx.  
Aquest òrgan tindrà en compte el que es disposa en l'Acord de 10 de març de 2017, del Consell, d'aprovació del II Pla d'igualtat de dones i homes de l'Administració de la Generalitat.  
El règim de funcionament de l'òrgan mixt ha de ser conforme amb el que s'estableix en els articles 15 i següents de la Llei 40/2015, d'1 d'octubre, de règim jurídic del sector públic, i tindrà atribuïdes les següents funcions:  
a) Supervisar l'execució del present conveni, així com adoptar les decisions i dictar les instruccions necessàries amb la finalitat d'assegurar la realització correcta de les activitats convingudes, inclosa a aquest efecte la solució, en primera instància, de les controvèrsies d'interpretació i compliment que puguen plantejar-se respecte dels acords.  
b) Informar a les parts dels retards i incidències que es puguen presentar durant l'execució del conveni.  
Haurà de remetre's una còpia de les actes, acords o informes que, si és el cas, emeta l'òrgan mixt de seguiment i control a la direcció general amb competència en matèria d'universitats.  
  
Onzé. Causes de resolució  
D'acord amb el que s'estableix en l'article 51 de la Llei 40/2015, d'1 d'octubre, de règim jurídic del sector públic, seran causa de resolució del present conveni, amb els efectes que pertoquen legalment:  
  
a) El transcurs del termini de vigència del conveni sense haver-ne acordat la pròrroga.  
b) L'acord unànime de totes les persones signants. En aquest cas, ambdues institucions prendran les mesures necessàries per a evitar perjudicis tant a aquestes com a tercers, i s'entendrà que hauran de continuar les accions ja iniciades, fins a concloure-les.  
c) L'incompliment de les obligacions i compromisos assumits per part d'alguna de les persones signants.  
En aquest cas, ambdues institucions prendran les mesures necessàries per a evitar perjudicis tant a aquestes com a tercers, i s'entendrà que hauran de continuar les accions ja iniciades, fins a concloure-les. Aquest requeriment serà comunicat a la persona responsable del mecanisme de seguiment, vigilància i control de l'execució del conveni i a les altres parts signants.  
Si ha transcorregut el termini indicat en el requeriment i persisteix l'incompliment, la part que el va dirigir notificarà a les parts signants la concurrència de la causa de resolució i s'entendrà resolt el conveni. La resolució del conveni per aquesta causa, si així ho acorda l'òrgan mixt de seguiment i control, podrà comportar la indemnització dels perjudicis causats.  
d) Per decisió judicial declaratòria de la nul·litat del conveni.  
e) Per qualsevol altra causa diferent de les anteriors prevista en altres lleis i aplicable al cas.  
Quan es produïsca algun d'aquests supòsits, l'òrgan mixt de seguiment i control es reunirà per a establir la forma en què hagen de finalitzar les actuacions en execució, i s'establirà un termini improrrogable per a finalitzar-les.  
  
Dotzé. Eficàcia i vigència  
El present conveni té eficàcia des del dia que se signe i estarà vigent fins al 31 de desembre de 2023.  
  
Tretzé. Qüestions litigioses  
Les qüestions litigioses que puguen sorgir en la interpretació o compliment de les obligacions que es deriven del present conveni, i que no hagen pogut ser dirimides per l'òrgan mixt de seguiment i control, previst en l'acord desé, se sotmetran a la jurisdicció contenciosa administrativa, i serà l'òrgan competent perquè se'n prenga coneixement el Tribunal Superior de Justícia de la Comunitat Valenciana (article 10 de la Llei 29/1998, de 13 de juliol, reguladora de la jurisdicció contenciosa administrativa).  
  
Catorzé. Reintegrament o minoració de la subvenció  
Serà procedent el reintegrament de la subvenció concedida o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en el present conveni, així com en els supòsits de causes de reintegrament que s'estableixen en l'article 37 de la Llei 38/2003, de 17 de novembre, general de subvencions.  
El procediment de reintegrament s'ajustarà a les previsions contingudes en l'article 172 de la Llei 1/2015, de la Generalitat, d'hisenda pública, del sector públic instrumental i de subvencions.  
  
Quinzé. Règim jurídic aplicable  
Seran aplicables a aquest conveni la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 40/2015, d'1 d'octubre, de règim jurídic del sector públic, i el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Setzé. Clàusula de transparència  
De conformitat amb el que s'estableix en la Llei 19/2013, de 9 de desembre, de transparència, accés a la informació pública i bon govern, així com en la Llei de la Generalitat 2/2015, de 2 d'abril, de transparència, bon govern i participació ciutadana de la Comunitat Valenciana, que ha passat a denominar-se «de participació ciutadana de la Comunitat Valenciana», i sense perjudici de l'entrada en vigor, durant el tràmit d'aquest conveni, de la Llei 1/2022, de 13 d'abril, de transparència i bon govern de la Comunitat Valenciana, per a un adequat compliment de les exigències de publicitat activa, pel que fa a la publicació dels convenis, aquest conveni serà objecte de publicació tant en el portal de transparència de la Generalitat com en la pàgina web de la Universitat Miguel Hernández d'Elx.  
  
  
  
Desseté. Protecció de dades de caràcter personal  
Les parts s'obliguen respecte de la protecció de les dades de caràcter personal que puguen obtindre's i tractar-se per a fer efectiu el present conveni, al compliment del Reglament (UE) 2016/679 del Parlament Europeu i del Consell del 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, així com a la Llei 3/2018, de 5 de desembre, de protecció de dades personals i garantia dels drets digitals, en relació amb qualsevol activitat de tractament de les dades de caràcter personal que es produïsca durant l'execució i en el marc del present conveni.  
I per deixar-ne constància, se signa el present conveni en la data de la signatura electrònica.  
  
  
ANNEX I  
  
AULES UNIVERSITÀRIES DE L'EXPERIÈNCIA LYN 8851  
  
ESTRUCTURA, CONTINGUT I PROGRAMA D'ACTIVITATS  
  
En el present curs acadèmic 2022-2023, el programa docent de les Aules Universitàries de l'Experiència (AUNEX) s'impartirà de nou en format presencial en les seus d'Altea, Benidorm, el Campello, Elx, Ibi i Orihuela.  
  
ESTRUCTURA  
El programa complet s'estructura en dos cursos 1r i 2n. Enguany, de tornada a la presencialitat, aquest curs acadèmic s'imparteix únicament el 1r curs en cadascuna de les seus.  
Cadascun dels cursos consta de set assignatures i es completa amb un bloc 5 seminaris, a més de diferents activitats culturals.  
  
CONTINGUT  
  
ASSIGNATURES  
Com hem dit abans, cada curs consta de set assignatures amb una duració de 15 hores cadascuna. Repartides en cadascuna de les seus de la manera següent:  
  
PROGRAMA DOCENT SEUS IBI - ORIHUELA - BENIDORM  
  
  
ASSIGNATURES  
ECONOMIA POLÍTICA  
AIGUAMOLLS I ESPAIS NATURALS  
SOCIOLOGIA  
EL DRET I LA JUSTÍCIA  
MEMÒRIA. TREBALLANT LA NOSTRA MENT I EMOCIONS  
  
HISTÒRIA DE LA QUÍMICA  
CRIMINOLOGIA  
  
  
PROGRAMA DOCENT SEUS ALTEA - ELX - EL CAMPELLO  
  
  
ASSIGNATURES  
LITERATURA  
HABILITATS D'AUTOREGULACIÓ I INTEL·LIGÈNCIA EMOCIONAL  
UNIÓ EUROPEA, QUÈ ÉS I COM FUNCIONA-  
BOTÀNICA  
EL PERIODISME DE HUI: XARXES SOCIALS I FAKE NEWS  
ART  
FISIOLOGIA  
  
SEMINARIS  
El cicle consta de cinc seminaris presencials de tres hores de duració cadascun.  
El programa de seminaris és comú a les sis seus.  
1. Microbiota i envelliment saludable (Àrea Nutrició UMH).  
2. Mitjanament rar. Receptant Museu del Prado (Arquitectura).  
3. Vots i escons. Greixant la maquinària electoral (Àrea Dret Constitucional UMH)  
4. Alfabetització i ús d'eines digitals (Àrea CC Socials i Jurídiques).  
  
5. L'origen de les sensacions oculars (o per què picar ceba és un suplici).  
  
ACTIVITATS CULTURALS COMPLEMENTÀRIES  
TALLER DE LECTURA: L'objectiu és descobrir les eines narratives que utilitzen els escriptors més prestigiosos a través de l'explicació guiada de la professora després de la lectura del llibre proposat.  
TALLER D'HABILITATS SOCIALS I ARTÍSTIQUES A TRAVÉS DE LES ARTS ESCÈNIQUES: A través del teatre s'incrementa la confiança personal, millora la memòria, ens ajuda a superar la timidesa i afavoreix la nostra capacitat de relacionar-nos amb els altres.  
  
TALLER DE RÀDIO: l'objectiu és conéixer com es realitza un programa en aquest mitjà de comunicació des del seu disseny fins a la seua emissió.